Foto: Shutterstock 2018 yilda OIVdan 770 mingga yaqin kishi vafot etdi, bu 2010 yildagiga nisbatan 30 foizga kam, deyiladi BMTning OIV/OITS bo‘yicha birlashgan dasturi hisobotida. Shu bilan birga, Sharqiy Yevropa va Markaziy Osiyoda OITSdan o‘lish holatlari 5%, Yaqin Sharq va Shimoliy Afrikada 9%ga oshgan. 2018 yilda 1,7 millionga yaqin kishida OIV-infeksiyasi aniqlangan, bu 2010 yildagiga qaraganda 16%ga oz. BMTning ta’kidlashicha, Afrika sharqi va janubida ushbu virusga qarshi kurashning kuchaytirilgani kasallikka chalinish holatini kamaytirgan. Statistikaga ko‘ra, OIVga chalingan har besh kishidan uchtasi – 37,9 million kishidan 23,3 millioni antiretrovirus terapiyasini oladi va virusni yuqtirmaydigan bo‘ladi.